section_heading: Profesionalna biografija
paragraph_text: Ljudmila Denisova završila je Pedagošku visoku školu u Arhangelsku 1978. godine. U Rusiji nastavlja studij Prava i završava ga 1995. godine nakon čega se stalno nastanjuje u Ukrajini. Na Krimu radi kao pravni savjetnik već od 1989. i u stalnom je kontaktu s ukrajinskim političarima. Godine 1998. Denisova postaje Ministar ekonomije i financija na Krimu u Ukrajini. Od 2004. blisko surađuje s Julijom Timošenko s kojom radi na provođenju proeuropskih ideja propagiranih u Narančastoj revoluciji.